53. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 114 της 13/21 Μαρτ. 1991 (ΦΕΚ Α΄ 46) (Διόρθ. Σφαλμ. στο ΦΕΚ Α΄ 57/25 Απρ.  1991) Αρμοδιότητες Αναπληρωτή Προϊσταμένου Δημοσίων Οικονομικών Υπηρεσιών (Δ.Ο.Υ.).  Έχοντας υπόψη: 1.Τις διατάξεις του άρθρ. 32 του Νόμ. 1882/90 «Μέτρα για την περιστολή της φοροδιαφυγής, διαρρυθμίσεις στην άμεση και έμμεση φορολογία και άλλες διατάξεις» (ΦΕΚ 43Α΄). 2.Τις διατάξεις της παρ. 1 του άρθρ. 48 του Νόμ. 1591/86 «Ρυθμίσεις στην άμεση και έμμεση φορολογία, θέσπιση μέτρων για την πάταξη της φοροδιαφυγής και άλλες διατάξεις που ρυθμίζουν θέματα αρμοδιότητας Υπουργείου Οικονομικών» (ΦΕΚ 50Α΄). 3.Τη γνωμοδότηση αριθ. 46/1991 του Συμβουλίου της Επικρατείας μετά από πρόταση του Υπουργού Οικονομικών, αποφασίζουμε: Άρθρ.1.-Ο Αναπληρωτής Προϊστάμενος Δ.Ο.Υ. αναπληρώνει τον Προϊστάμενο αυτής σε περίπτωση ελλείψεως, απουσίας ή κωλύματος του τελευταίου. Στις περιπτώσεις αυτές η αναπλήρωση γίνεται σε όλα τα καθήκοντα και υποχρεώσεις του Προϊσταμένου. Άρθρ.2.-Ο αναπληρωτής Προϊστάμενος Δ.Ο.Υ. ασκεί τις παρακάτω αρμοδιότητες: 1.Εποπτεύει και συντονίζει:α)Τα τμήματα Παρακρατουμένων και Ειδικών Φόρων και Τελών, Λογιστικό, Εσόδων, Δικαστικό, Φορολογίας, Καπνού και Φ.Π.Α. στις Δ.Ο.Υ., Φ.Α.Β.Ε. και Φ.Α.Ε.Ε., Αθηνών και Φ.Ε.Α.Ε. Πειραιώς και Θεσσαλονίκης. β)Τα Τμήματα Ελέγχου Αξίας Ακινήτων, Λογιστικό, Εσόδων και Δικαστικό στις Δ.Ο.Υ. Κεφαλαίου που διαρθρώνονται σε εννέα Τμήματα και πάνω. Σελ. 74,304 Τεύχος 1138-Σελ. 42 24.Α.γ.52-54 Περιφερειακές Υπηρεσίες Υπουργείου Οικονομικών γ)Τα Τμήματα 1ο έως και 10ο στη Δ.Ο.Υ. Πληρωμών Αθηνών. δ)Τα Τμήματα Φορολογίας Κεφαλαίου, Λογιστικό, Εσόδων, Εξόδων, Δικαστικό και Καπνού στις λοιπές Δ.Ο.Υ. που διαρθρώνονται σε εννέα Τμήματα και πάνω. 